**Paziņojums par līdzdalības iespējām attīstības plānošanas dokumenta vai tiesību akta izstrādes procesā**

|  |  |  |
| --- | --- | --- |
| 1. | Dokumenta veids | Ministru kabineta noteikumu projekts |
| 2. | Dokumenta nosaukums | Grozījumi Ministru kabineta 2017. gada 4. aprīļa noteikumos Nr. 199 "Noteikumi par dabasgāzes aprīti un akcīzes nodokļa piemērošanas kārtību"  |
| 3. | Politikas joma un nozare vai teritorija | Industrijas un pakalpojumu politika |
| 4. | Dokumenta mērķgrupas | Komersanti, kas atbilstoši likumā “Par akcīzes nodokli” noteiktajām prasībām ir akcīzes nodokļa maksātāji, kuri tirgo dabasgāzi kā degvielu transportam. |
| 5. | Dokumenta mērķis un sākotnēji identificētās problēmas būtība | Ministru kabineta noteikumu projekta “Grozījumi Ministru kabineta 2017. gada 4. aprīļa noteikumos Nr. 199 "Noteikumi par dabasgāzes aprīti un akcīzes nodokļa piemērošanas kārtību"" (turpmāk – noteikumu projekts) mērķis paredz noteikt nosacījumus un kārtību, kādā piemēro likuma “Par akcīzes nodokli” (turpmāk – likums) pārejas noteikumu 125. punktā noteikto samazināto nodokļa likmi dabasgāzei kā degvielai transportam un izvērtē nodokļa maksātāja atbilstību tās piemērošanai, kārtību, kādā piešķir vai anulē tiesības to piemērot, kārtību, kādā tiek aprēķināts un atgūts nelikumīgs komercdarbības atbalsts kopā ar procentiem, ja nodokļa maksātājs nepamatoti piemērojis minēto nodokļa likmi, kā arī nosaka minētās nodokļa likmes administrēšanas kārtību.Atbilstoši tam, ka ir paredzēts pāriet no valsts atbalsta sniegšanas saskaņā ar *de-minimis* regulējumu uz tādu regulējumu, kas paredz, ka turpmāk tiks noteikts nodokļu likmes samazinājums, kas uzskatāms par valsts atbalstu, par ko tiks informēta Eiropas Komisija, noteikumu stāšanās spēks jāpielāgo Eiropas Komisijas lēmuma pieņemšanai par atbalsta pasākuma atbilstību Eiropas Savienības iekšējam tirgum. Šāds valsts atbalsts sniedzams ievērojot Eiropas Komisijas 2014. gada 28. jūnija paziņojuma Nr. 2014/C 200/01 “Pamatnostādnes par valsts atbalstu vides aizsardzībai un enerģētikai 2014.–2020. gadam” (turpmāk – Pamatnostādnes) nosacījumus, tādejādi noteikumu projektā jāiekļauj tādu valsts atbalsta sniegšanas kontroles regulējumu, kas atbilst minēto Pamatnostādņu prasībām, tostarp noteikumu projektā tiek noteikti: • nosacījumi un kārtība, kādā piemēro likuma pārejas noteikumu 125. punktā noteikto nodokļa likmi 1,91 euro par MWh un izvērtē nodokļa maksātāja atbilstību tās piemērošanai, • kārtība, kādā piešķir vai anulē tiesības piemērot likuma pārejas noteikumu 125. punktā noteikto nodokļa likmi, • kārtība, kādā tiek aprēķināts un atgūts nelikumīgs komercdarbības atbalsts kopā ar procentiem, ja nodokļa maksātājs nepamatoti piemērojis minēto nodokļa likmi, • kārtība, kādā tiek administrēta minētās nodokļa likmes sniegšana. |
| 6. | Dokumenta izstrādes laiks un plānotā virzība | Noteikumu projektu plānots izsludināts valsts sekretāru sanāksmē 2021.gada jūlijā. |
| 7. | Dokumenti | 1) Noteikumu projekts “Grozījumi Ministru kabineta 2017. gada 4. aprīļa noteikumos Nr. 199 "Noteikumi par dabasgāzes aprīti un akcīzes nodokļa piemērošanas kārtību”” uz 7 lpp. (datne: “EMNot\_08062021\_Grozījumi\_MKN\_199.docx”);2) Noteikumu projekta “Grozījumi Ministru kabineta 2017. gada 4. aprīļa noteikumos Nr. 199 "Noteikumi par dabasgāzes aprīti un akcīzes nodokļa piemērošanas kārtību”” sākotnējās ietekmes novērtējuma ziņojums (anotācija) uz 9 lpp. (datne: “EMAnot\_08062021\_Grozījumi\_MKN\_199.docx”). |
| 8. | Sabiedrības pārstāvju iespējas līdzdarboties | Sabiedrības pārstāvjiem tiek nodrošināta iespēja sniegt rakstisku viedokli atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 punktam. |
| 9. | Pieteikšanās līdzdalībai | Ekonomikas ministrija aicina iesniegt rakstveida viedokļus par likumprojektu līdz 2021. gada 1. jūlijam. |
| 10. | Cita informācija | Nav |
| 11. | Atbildīgā amatpersona | Jānis Rozītis, Enerģijas tirgus un infrastruktūras departamenta vecākais eksperts, Janis.Rozitis@em.gov.lv |